ตอนรี้อายุ 19 นะคะ อุบัติเหตุเมื่อตอนอายุ 15 ตอนอุบัติเหตุคือหมดสติและมีเลือดออกจากหูเยอะมากตลอดการส่งตัวไปยังรพ.ของจังหวัด หน้าบวม หูยังคงมีเลือดซึมตลอดเวลา ไปสแกนไม่พบว่ามีอะไรแตกหัก แต่หูที่หนูรู้สึกได้คือผิดปกติ ออกจากรพช่วงแรกก็ยังคงมีเลือดอยู่ตลอดๆๆ นัดเป็นระยะ เพื่อหาสาเหตุก็ยังคงหาไม่ได้เพราะเลือดยังมีอยู่ จนริบสุดท้ายที่นัด เลือดไม่ออกแล้วแต่ว่าหนูไม่/ด้ไปตรวจเพราะติดการแข่งขันที่รร หลังจานนั้นคือปล่อยเฉยกับตัวเองไปเลย ทุกวันนี้มีอาการได้ยินเสียงซ่าๆ บ้างจี๊ดๅบ้าง บางทีเวลาปวดหัวเสียงยิ่งชัดขึ้นทำให้ปวดหัวหนักกว่าเดิม มีน้ำในหูสีขุ่นๆมีกลิ่นเหม็น อยากทราบว่า หนูเป็นอะไรคะ แล้วมีวิธีการรักษายังไง
สวัสดีค่ะ อาการได้ยินเสียงซ่าๆ บ้างจี๊ดๆบ้าง ในหู ปวดศีรษะ มีน้ำไหลออกจากหูมีกลิ่นเหม็นดังกล่าวมา อาจจะเป็นการติดเชื้อบริเวณหูชั้นกลางหรือหูชั้นใน ทำให้มีอาการปวดหู อาจมีไข้ มีน้ำไหลจากหูได้ ซึ่งอาจจะไม่ได้เกี่ยวกับอุบัติเหตุที่เกิดขึ้นตั้งแต่ 4 ปีก่อน ส่วนใหญ่การบาดเจ็บจากอุบัติเหตุ มักเกิดตามหลังการเกิดอุบัติเหตุไม่นานมากนัก และอาการควรจะเป็นมากขึ้นเรื่อยๆ ไม่ทรงๆมาจนถึงปัจจุบันสาเหตุอื่นๆถ้าเกี่ยวกับอุบัติเหตุจริงเช่นการแตกหักของกระดูกบริเวณภายในรูหู เยื่อแก้วหูทะลุ หรือมีเลือดออกในสมอง แต่จากที่กล่าวไปว่าถ้าปล่อยไว้ไม่ได้รักษา อาการมักจะเป็นมากขึ้นเรื่อยๆตอนนี้ควรกลับไปพบแพทย์เพื่อตรวจภายในหูซ้ำอีกครั้ง อาจแจ้งแพทย์เรื่องอุบัติเหตุในอดีตด้วยก็ได้ และถ้าไม่สบายใจ หรือมีข้อบ่งชี้ทางการแพทย์จริงๆ อาจจะมีการตรวจเพิ่มเติมเช่นเอ็กซเรย์คอมพิวเตอร์หรือส่งพบแพทย์เฉพาะทางด้านหู คอ จมูกต่อไป เบื้องต้นไม่ไปแคะแกะเกาในหู